Pablo García

Pablo Gabriel García Pérez (s. 11. toukokuuta 1977 Pando, Uruguay) on uruguaylainen jalkapalloilija, pelipaikaltaan puolustava keskikenttäpelaaja. Hän edustaa kreikkalaista Paokia. Hänellä on myös Espanjan kansalaisuus.

 Ura 

Kotimaassaan García on edustanut Montevideo Wanderersia ja Peñarolia. Hän siirtyi vuonna 1997 Espanjaan Atlético Madridin organisaatioon, jossa hän vietti kolme kautta pelaten seuran B-joukkueessa maan toiseksi korkeimmalla sarjatasolla Segunda Divisiónissa. Atléticosta hän siirtyi kahdeksi kaudeksi Italiaan, jossa hän edusti Milania ja lainasopimuksella Veneziaa.Pablo García: Equilibrio y jerarquía defensiva Real Madrid. Viitattu 12.3.2008. Vuonna 2002 García palasi takaisin Espanjaan Osasunan joukkueeseen.

Kolmen Osasunassa pelaamansa kauden aikana García sai maineen taistelevana ja uhrautuvana puolustavana keskikenttäpelaajana. Varjopuolena hän oli koko sarjan eniten varoitettu pelaaja kaudella 2004–2005.Tarjetas LFP. Viitattu 12.3.2008. Hyvät otteet herättivät kuitenkin Real Madridin kiinnostuksen ja seura hankki hänet riveihinsä kesällä 2005 samaan aikaan maanmiehensä Carlos Diogon kanssa. Real Madridissa García onnistui syrjäyttämään tanskalaisen Thomas Gravesenin pelipaikallaan, mutta hänellä oli ajoittain vaikeuksia päästä oikeaan pelirytmiin mihin myös pienet loukkaantumiset vaikuttivat. Kauden 2005–2006 aikana hän esiintyi 22 Espanjan pääsarjan ja neljässä Mestarien liigan ottelussa.

García ei kuulunut enää Real Madridin kesällä 2006 palkkaaman uuden valmentajan Fabio Capellon suunnitelmiin, joten kaudeksi 2006–2007 hänet lainattiin Celta Vigoon.Pablo García, cedido una temporada al Celta de Vigo Real Madrid. Viitattu 12.3.2008. Kausi sujui mollivoittoisesti sekä Garcíalta että koko joukkueelta, sillä García pelasi loukkaantumisten vuoksi vain 14 ottelussa ja Celta putosi kauden päätteeksi sarjaporrasta alemmaksi Segunda Divisióniin. Kesällä 2007 García lainattiin puolestaan juuri Segundasta Primeraan nousseeseen Real Murciaan.Pablo García, cedido al Real Murcia por una temporada Real Madrid. Viitattu 12.3.2008. Kausi oli kuin toisinto edellisestä: uudesta loukkaantumisesta johtuen otteluita kertyi vain 21 ja Murcia putosi Celtan tapaan Segundaan.Ficha del jugador LFP. Viitattu 12.3.2008.

Real Madrid ja García purkivat heinäkuussa 2008 sopimuksensa,Pablo García deja de pertenecer a la disciplina del Real Madrid Real Madrid. Viitattu 10.7.2008. jota olisi ollut vielä vuosi jäljellä.Pablo García y Diogo ya son jugadores del Real Madrid El País. Viitattu 8.7.2008. Kuun lopulla García teki kaksivuotisen sopimuksen kreikkalaisen Paokin kanssa.Υπέγραψε ο Pablo Garcia  PAOK FC. Viitattu 5.8.2008.

 Maajoukkue 

Uruguayn maajoukkueessa García pelasi vuosina 1997–2007,Pablo Garcia – International Appearances RSSSF. Viitattu 8.7.2008. ja hän toimi myös joukkueen kapteenina. Hän edusti maataan vuoden 1997 maanosaliittojen cupissa, vuosien 1999 ja 2007 Etelä-Amerikan-mestaruuskilpailuissa sekä vuoden 2002 maailmanmestaruuskilpailuissa.Teams Copa América 2007. Viitattu 12.3.2008.Teams  2002 FIFA World Cup Korea/Japan. Viitattu 12.3.2008. García päätti maajoukkueuransa loukkaantumisten vuoksi loppuvuodesta 2007.Pablo García renuncia a Uruguay con profesionalidad y entereza  Real Murcia. Viitattu 8.7.2008.

Junioritasolla García kuului alle 20-vuotiaiden MM-hopeaa voittaneeseen joukkueeseen vuonna 1997.Teams  FIFA U-20 World Cup. Viitattu 12.3.2008.

 Lähteet 

 Aiheesta muualla 
 Pablo García Football Database -sivustolla 

Luokka:Uruguaylaiset jalkapalloilijat
Luokka:Vuonna 1977 syntyneet
Luokka:Elävät henkilöt